
Ministru kabineta sēdes protokollēmums

Noteikumu projekts "Grozījumi Ministru kabineta 2001. gada 28. augusta noteikumos Nr. 382 "Interešu izglītības programmu finansēšanas kārtība""

· 1. Pieņemt iesniegto noteikumu projektu.
· 2. Valsts kancelejai sagatavot noteikumu projektu parakstīšanai.
· 3. Papildu nepieciešamo finansējumu 2023. gadam 57 836 euro apmērā nodrošināt no 62. resorā “Mērķdotācijas pašvaldībām” 2023. gadam pieejamā finanšu līdzekļu atlikuma, kas pārsniedz viena procenta apmēru no pašvaldībām piešķirtās mērķdotācijas iepriekšējā budžeta gadā interešu izglītības programmu finansēšanai.
· 4. Papildu nepieciešamo finansējumu 2024. gadam 173 508 euro apmērā nodrošināt, veicot pārdali no Izglītības un zinātnes ministrijas budžeta apakšprogrammas 01.11.00 “Pedagogu profesionālās kompetences pilnveidošana” uz 62. resora “Mērķdotācijas pašvaldībām” programmu 05.00.00 “Mērķdotācijas pašvaldībām – pašvaldību izglītības iestāžu pedagogu darba samaksai un valsts sociālās apdrošināšanas obligātajām iemaksām”.
· 5. Izglītības un zinātnes ministrijai, atbilstoši šī protokollēmuma 4.punktā noteiktajam, iesniegt Finanšu ministrijā priekšlikumu valsts budžeta izdevumu precizēšanai.

